**[PÁLYÁZATI FELHÍVÁS KOLLÉGIUMI DÍJMENTESSÉGRŐL](https://semmelweis.hu/hok/files/2023/09/Kollegiumi-dijmentesseg-2023-2024-1.pdf%22%20%5Ct%20%22_blank)**

A Semmelweis Egyetem rektora a nemzeti felsőoktatásról szóló [2011. évi CCIV. törvény](https://njt.hu/jogszabaly/2011-204-00-00) (továbbiakban: Nftv.) 43. § (3) bekezdése, a felsőoktatásban részt vevő hallgatók juttatásairól és az általuk fizetendő egyes térítésekről szóló [51/2007. (III. 26.) Korm. rendelet](https://njt.hu/jogszabaly/2007-51-20-22) (továbbiakban: Rendelet) 4. § (4) bekezdése, valamint a [Semmelweis Egyetem Szervezeti és Működési Szabályzat](https://semmelweis.hu/jogigfoig/dokumentumtar/szabalyzattar/szervezeti-es-mukodesi-szabalyzat/) (továbbiakban: SzMSz) III. Könyv III. IV. Rész Térítési és Juttatási Szabályzat (a továbbiakban: TJSZ) 24/A. § (4) bekezdés alapján pályázatot ír ki a 2024/25-ös tanév I. félévére vonatkozó kollégiumi díjmentességi kérelmek benyújtására.

A 2024/25-ös tanév I. szemeszterére kollégiumi díjmentességet kérelmére az a hallgató kaphat, akinek a kollégiumi elhelyezésre, illetve rendszeres szociális ösztöndíjra benyújtott kérelmét a 2024/25-ös tanév I. szemeszterére vonatkozóan a SZEB elbírálta és a pályázat beadásakor kollégiumi elhelyezéssel bír.

A kérelem benyújtásához az alábbi feltételek közül legalább egyik – a TJSZ 26. §-ában definiált – feltétel igazolása szükséges.
A hallgató:
a) hátrányos helyzetű,
b) árva,
c) családfenntartó,
d) gyámsága nagykorúsága miatt szűnt meg.

A kérelmet a Neptun rendszeren keresztül elektronikus formában lehet kizárólag benyújtani **2024. szeptember 20. 08:00 és 2024. szeptember 27. 23:59 között**.

**Elbírálás szempontjai:**

A 2024/25-ös tanév I. szemeszterére 10 hallgató kollégiumi díjmentességi kérelmét fogadja el az egyetem rektora.

A kérelmek a SZEB által megállapított 2024/25 I. félévben szociális helyzetre megítélt pont alapján kerülnek rangsorolásra. Az utolsó részesített helyen pontegyenlőség esetén a nagyobb rászorultsági csoportba besorolt hallgató, a rászorultsági csoport egyezősége esetén az egy főre jutó alacsonyabb igazolt jövedelemmel rendelkező hallgató pályázata kerül elfogadásra.

A határidőn túl érkező kérelmek elbírálására nem kerül sor, hiánypótlásra nincs lehetőség.

A kérelmek – a kollégiumi díjmentességi jogosultságának vizsgálatát követően – SZEB által megállapított pontok preferencia sorrendjében kerülnek felterjesztésre döntésre a Semmelweis Egyetem rektora részére.

Ha kérdésetek merül fel, forduljatok hozzánk bizalommal a [Kollégiumi Bizottságnak](https://semmelweis.hu/hok/rolunk/hok-kozponti-testuletek/bizottsagok/kollegiumi-bizottsag/) írt levélben a hok.dormitory@semmelweis.hu címen keresztül.

A szociális adatlappal kapcsolatos kérdéseitekre a [Szociális Bizottságnak](https://semmelweis.hu/hok/rolunk/hok-kozponti-testuletek/bizottsagok/szocialis-bizottsag-biralatelokeszito-munkacsoport/) a hok.applications@semmelweis.hu címre írt levélben kaphattok választ.